– Першы арган фірмы “Blomberg” касцёлу падарыў яго фундатар – князь Францішак Ксаверый Друцкі-Любецкі, – гаворыць арганістка касцёла Людміла Аляксандраўна Казлова. – Ён быў механічны і налічваў 11 галасоў. Каб прывесці інструмент у дзеянне, неабходны быў не толькі музыкант, але і калькант – чалавек, які ўручную накачваў спецыяльны мех, падобны да тых, што ставяць у кузнях. Такім чынам паветра паступала ў медныя трубы рознай вышыні, дзе і фарміраваўся гук.